google/wiki40b huggingface dataset:
ז'אן אלרז

ז'אן אלרז (נולד ב-1950) הוא איש שב"כ ישראלי לשעבר, אשר הורשע ברצח.

ביוגרפיה

נולד בשם ז'אן אלבז. עם  גיוסו לצה"ל התנדב לצנחנים ושובץ בגדוד 890. בצנחנים עבר אלרז מסלול הכשרה כלוחם, קורס מ"כים חי"ר ובהמשך יצא לקורס קציני חי"ר. בהמשך עבר לשרת ביחידות המיוחדות ובהן יחידה 707, יחידת רימון ועוצבת המודיעין האנושי. לאחר שחרורו מצה"ל התגייס לשב"כ ושירת כמאבטח של ראשי ממשלות ושרים. אחר כך עבר לשרת כקצין ביטחון בשגרירויות ישראל באוסלו ובסטוקהולם. הוא פוטר מהשב"כ לאחר שמסר דיווח שקרי בעניין מגעים עם איש קג"ב בשוודיה. גם בשירותו ביחידה 504 פיתח רשת של הברחות מכשירי חשמל מלבנון לישראל. הוא נלכד בעקבות חשד שרצח את אחד מסוכניו הלבנוניים. הוא הועמד לדין על הברחות ונידון ל-5 שנות מאסר.
אלרז שוחרר מהכלא לאחר שנתיים בלבד; הוא קיבל חנינה מנשיא המדינה, עזר ויצמן, שהורה למחוק את רישומיו הפליליים מתיקו במשטרה. היעדר הרישום הפלילי אפשר לו להתקבל לעבודה כקבלן משנה בבינוי מוצבי צה"ל בצפון לאחר נסיגת צה"ל מלבנון, ובפרט בקרבת קיבוץ מנרה. 
במרץ 2001 הואשם אלרז על ידי פרקליטות מחוז הצפון ברציחתו של יצחק קברטץ, רכז הביטחון של קיבוץ מנרה, וכן בגניבת עשרות כלי נשק מנשקיית הקיבוץ ומכירתם לגורמי טרור. יחד עמו הועמדו לדין ארבעה תושבי הכפר סאלם שבעמק יזרעאל, שסייעו לו בעבירות הנשק. במהלך תקופת מעצרו ניסה להמלט דרך חלון תא המעצר אך נתפס.
במהלך חקירת המשטרה התברר כי אלרז תכנן במשך ארבעה חודשים לפחות את הגניבה ובא במשא ומתן מראש עם גורמי טרור במטרה למקסם את התשלום בעבור כלי הנשק הגנובים כן הערים על שותפיו לגניבה וטען שמחצית מהפדיון הכספי יועבר לרכז הביטחון קברטץ ובכך הקטין את חלקם בשלל. אלרז הודה בעבירות הנשק, אולם באשר לרציחתו של קברטץ טען בחקירה כי מדובר בתאונה, ובבית המשפט, בעת מתן עדותו, שינה את גרסתו וטען כי קברטץ נרצח על ידי לבנוני, איש חזבאללה, טענה שנדחתה על ידי בית המשפט. בית המשפט המחוזי גזר על אלרז עונש מאסר עולם על ביצוע הרצח, ועוד עשרים שנות מאסר על עבירות הנשק, 5 מהן חופפות לריצוי מאסר העולם. אלרז ערער לבית המשפט העליון, על ההרשעה ועל העונש, וערעורו נדחה.
אלרז גנב מנשקיית הקיבוץ 58 רובים מסוג M16 ומחסניות רבות. לאחר כשנה, בשנת 2002, במסגרת מבצע חומת מגן, איתרו כוחות הביטחון בתחומי הרשות הפלסטינית כלי נשק שמקורם בנשקיית הקיבוץ. כמו כן נתפסו 28 רובים ליד ביתו של פעיל בכיר בארגון הג'יהאד האסלאמי הפלסטיני, שתכנן את פיגוע ההתאבדות במסעדת "מקסים" בחיפה. 
בגזר דינו קבעו השופטים: "הרצח בוצע על ידי אדם שאין בו שמץ של מוסר, איש הנכון לחתור תחת אושיות מדינתו".
משחק אינסופי

בתורת המשחקים, משחק חוזר אינסופי הוא מודל פשוט של משחקים בו השחקנים משחקים פעם אחר פעם אותו משחק חד שלבי. בדומה למשחק חוזר T שלבי, הפעולות האפשריות לשחקנים, כמו גם פונקציית התשלומים שלהם, אינן משתנות עם הזמן, ואינן תלויות במהלך המשחק. לעומת משחקים חד-שלביים, הממדלים מצבים שבהם האינטראקציה בין השחקנים היא חד-פעמית, ולאחר שהיא מסתיימת, אין לה כל השפעה על אינטראקציות נוספות בין השחקנים, במקרים רבים האינטראקציה בין השחקנים מתמשכת לאורך זמן, ומכיוון שהשחקנים חוזרים ומשחקים אחד עם השני פעם אחר פעם, עולות תופעות התנהגותיות שונות במשחק חוזר.

המוטיבציות לבחינת משחקים אינסופיים הן:

א. נוחות מתמטית.

ב. לעיתים קשה לאמוד את מספר השלבים במשחק חוזר, או שמספר השלבים אינו ידוע. במקרים אלו, ניתן לקרב משחק בעל מספר גדול אך לא ידוע של שלבים כמשחק בעל אינסוף שלבים.

ג. לעיתים, לסופיות של משחק חוזר ארוך לא משפיעה על שיקולים אסטרטגיים, על כן ניתן לבחון אותו כמשחק חוזר אינסופי.

תכונות

• אורך המשחק אינו ידוע מראש: בעל חנות טניס אינו יודע אם ומתי ימכור את חנותו, ושחקני טניס אינם יודעים מתי יפסיקו לשחק טניס, או מתי יעברו לגור בעיר אחרת.

• בניגוד למשחק חד שלבי, היסטוריית הפעולות של שחקן משפיעה על התנהגות שאר השחקנים בכל שלב במשחק.

היסטוריות

מכיוון שבמשחק חוזר השחקנים נפגשים פעם אחר פעם, הם צוברים אינפורמציה אחד על השני ככל שהמשחק מתקדם. המידע העומד לרשותו של כל שחקן בשלב

הוא הפעולות ששיחקו כל השחקנים ב-

השלבים הראשונים של המשחק. לכן נגדיר לכל

את אוסף ההיסטוריות ה-

שלביות כ:
.
עבור

אנו מזהים

, כאשר

היא ההיסטוריה בתחילת המשחק, שאינה מכילה אף פעולה. היסטוריה ב-

תסומן לעיתים ב-

ולעיתים ב- 

, כאשר

הוא וקטור הפעולות ששוחק בשלב

.

אסטרטגיות במשחק אינסופי

אסטרטגיית התנהגות במשחק חוזר אינסופי עבור שחקן

היא פונקציה המתאימה פעולה מעורבת לכל היסטוריה סופית:

אסטרטגיה טהורה מתאימה לכל היסטוריה פעולה של שחקן .

אוסף כל האסטרטגיות של שחקן  i במשחק אינסופי יסומן ב-
.

המודל

משחק חוזר מבוסס על משחק חד שלבי שאותו השחקנים משחקים שוב ושוב. נניח שמשחק זה נתון בצורה אסטרטגית על די

כאשר

היא קבוצת השחקנים,

היא קבוצת הפעולות של שחקן

, ו-

היא פונקציית התשלומים החד-שלבית של שחקן

, כאשר

היא קבוצת וקטורי הפעולות, אזי המשחק החוזר האינסופי

המתאים ל

הוא משחק מעל קבוצת השחקנים

, שבו קבוצת האסט' לשחקן 

היא

.

נסמן ב

את אוסף כל מהלכי המשחק האפשריים במשחק האינסופי:

איבר כללי בקבוצה זו הוא סדרה אינסופית

של וקטורי פעולות, כאשר

הוא וקטור הפעולות של השחקנים בשלב

. וקטור האסטרטגיות

של השחקנים משרה התפלגות

על אוסף מהלכי המשחק האפשריים.
ה-

-אלגברה על המרחב

היא ה-

-אלגברה הנפרשת על ידי הקבוצות הגליליות, שהן הקבוצות מהצורה הבאה:
 
כלומר, קבוצת כל הסדרות האינסופיות בעלות אותן

קואורדינטות ראשונות.

נסמן ב

את אופרטור התוחלת המתאים להסתברות

.

לכל שלב
 
ולכל שחקן

נסמן ב
 
את התשלום של שחקן

בשלב 

.

שיווי משקל

וקטור אסטרטגיות

נקרא שיווי משקל (במשחק האינסופי

) והווקטור

נקרא תשלום שיווי משקל אם בהסתברות 1 לפי 

לכל שחקן

הגבול:

קיים ושווה ל

, ולכל אסטרטגיה של שחקן

מתקיים

במילים, וקטור אסטרטגיות

הוא שיווי משקל עם תשלום

אם ממוצע התשלומים תחת

שואף ל-

בהסתברות 1, ואף שחקן אינו יכול להרוויח על ידי סטייה.

המשפט העממי

המשפט העממי עבור משחק אינסופי

קובע:
אוסף תשלומי שיווי המשקל ב-

הוא הקבוצה

, כאשר

הוא הקמור של כל התשלומים החד-שלביים האפשריים, ו-

קבוצת התשלומים הסבירים פרטית.
המכתב

סינגלים

האלבום לווה לפני צאתו בסינגלים "עונות" ו"המכתב" שהפכו במהרה ללהיטים גדולים. בהמשך יצאו "קנאה", "עצוב בלעדייך" ו"מרד הדמעות".
השיר "עונות" כבש את המצעדים השבועיים השונים של תחנות הרדיו בישראל, ודורג במקום ה-3 במצעד הפזמונים העברי השנתי תשנ"ו של רשת ג'. באותו מצעד דורג "המכתב" במקום ה-8, "קנאה" במקום ה-16 ו"מרד הדמעות" במקום ה-20.
עפר צפריר

קורות חייו

עם גיוסו לצבא בשנת 1985 התנדב לקורס טיס. שנה לאחר מכן, לאחר שהודח מהקורס, עבר לחיל השריון. בשריון עבר צפריר הכשרה כלוחם וקורס מפקדי טנקים. בהמשך השלים קורס קצינים ושימש כמפקד מחלקת טנקים. בהמשך שימש כמ"פ, סמג"ד, ראש לשכת מפקד פיקוד הצפון, מג"ד וסמח"ט בשריון. ב-2001 מונה לקצין אג"ם של עוצבת הגליל, בהמשך שירת כקצין אג"ם של פיקוד הדרום בתקופת ביצוע תוכנית ההתנתקות, מפקד חטיבת הראל וסגן מפקד המרכז הלאומי לאימונים ביבשה. ביוני 2007 מונה למפקד חטיבה 188, אותה שיקם לאחר מלחמת לבנון השנייה והוביל במהלך מבצע עופרת יצוקה. בנובמבר 2009 הועלה לדרגת תא"ל ומונה למפקד עוצבת נתיב האש. לאחר מכן שימש כמפקד המרכז לאימוני מפקדות. ביולי 2012 מונה לתפקיד קצין שריון ראשי, ושימש בתפקיד זה בין היתר במבצע עמוד ענן. ביולי 2013 הוחלף בתפקיד על ידי תא"ל שמואל אולנסקי.
בעל תואר ראשון בלימודי המזרח התיכון מאוניברסיטת חיפה ותואר שני במדע המדינה מאוניברסיטת חיפה. נשוי ואב לשלושה.
מארס 019 טלקום

היסטוריה

בשנת 2010 הצטרפה לשוק האינטרנט בישראל והחלה לשמש כספק שירותי אינטרנט.
בנובמבר 2010 רכשה את שם המתחם www.019.net.il. בעקבות כך, חברת "טלזר 019" (שקידומת הגישה לחו"ל דרכה הוא 019) הגישה תלונה באיגוד האינטרנט הישראלי במטרה להעביר אליה את שם המתחם, בהחלטת פאנל השיפוט של האיגוד הוחלט להעביר את הזכויות בשם המתחם לחברת "טלזר 019". בעקבות החלטה זו פנתה חברת "מארס 019" לבית המשפט המחוזי בתל אביב בבקשה לצו זמני לעכב את העברת שם המתחם לחברת "טלזר 019", השופטת הילה גרסטל אישרה את ההסכם הפשרה בין איגוד האינטרנט ל"מארס 019", אשר לפיו הוחלט כי האיגוד לא יעביר את שם המתחם עד למתן פסק דין בנושא.
בנובמבר 2013 פורסם כי החברה חתמה חוזה עם חברת "IBC" ומתכננת לקחת חלק במיזם העתידי של רשת האינטרנט שמבוססת על סיבים אופטיים.
המנון הפועל

המנון הפועל הוא המנון אשר חובר על ידי המשורר עמנואל הרוסי לאיגוד הספורט "הפועל" אשר הוקם במסגרת ההסתדרות הכללית. הולחן על ידי מרדכי זעירא.
"המנון הפועל" הוא שיר מחורז הכולל כשלושה בתים. נושאי השיר הם מחאת העובדים ומִרדם ברוח משנות ההוגים הסוציאליסטים והקומוניסטים, ממחצית המאה ה-19 ובמאה ה-20. השיר מצטט ססמאות ארגונים שהוקמו ברוח המניפסט הקומוניסטי: „לָנוּ עוֹד טֶרֶם בַּיִת וָכֶרֶם /  הַסּוֹצְיוֹטֶרְן זֶה כָּל הָרְכוּשׁ". ובהקשרו של מאבק מעמד הפועלים ומלחמת המעמדות, מאזכר המשורר שלוש פעמים את ה„מַּקֶּבֶת” - כלי עבודה כבד ששימש גם בקרבות ומערכות צבאיות, וארבע פעמים את אש ה„לֶהָבָה”, המרמזת הן לעוצמת כוחות הנפש והן לאפשרויות ההרס הטמונה במאבק מעמד הפועלים, ואת הדגל האדום, דגלם של תנועות וארגוני הפועלים ברחבי העולם.
על פי עדותה המוזיקולוגית רותי פריד, לשעבר מנהלת ארכיון הצליל (הפונותיקה) בספריה הלאומית: "את הפזמון בלבד (להבה עלי להבה) נהגנו לשיר, בתנועת "השומר הצעיר" של שנות ה-50, כהמשך רצוף לשיר "על בריקדות"." שורתו הראשונה של הפזמון היא „לֶהָבָה – עֲלִי לֶהָבָה, עֲלִי לֶהָבָה!”, והשורה האחרונה מכריזה: „כָּמוֹךְ, כָּמוֹנוּ – דִּגְלֵנוּ אָדֹם אָדֹם.”
XNOR לוגי

באלגברה בוליאנית, XNOR (לעיתים exnor או Nxor) הוא שילוב של הפעולות הבוליאניות XOR ו-NOT, כלומר הוא מחזיר את ההפך ממה ש XOR מחזיר: שקר הופך לאמת ואמת הופכת לשקר.
פעולה זו היא למעשה פעולת השוואה בין שני אופרנדים, אשר במקרה של שוויון תוצאתה "אמת".
יורי סדיך

ביוגרפיה

סדיך החל את הקריירה האתלטית שלו בשנת 1967. הוא התאמן תחילה באגודת בורווסטניק ולאחר מכן עבר להתאמן ב"מועדון הספורטיבי המרכזי של הצבא" (צסק"א) שבקייב. בשנת 1976 זכה סדיך במדליה האולימפית הראשונה שלו כאשר יידה למרחק של 77.52 מטרים באולימפיאדת מונטריאול. הוא המשיך וזכה במדליית זהב גם באליפות אירופה באתלטיקה שנערכה בפראג בשנת 1978 (77.28 מטרים).
ב-16 במאי 1980, מעט לפני אולימפיאדת מוסקבה שבר סדיך את שיא העולם לראשונה כאשר קבע 80.38 מטרים בתחרות שהתקיימה בגאורגיה. בהמשך התחרות, נשבר שיאו על ידי יורי טאם (80.46 מ') ועוד באותו היום שבר סדיך את שיא העולם בשנית כשיידה את הפטיש למרחק של 80.64 מטרים. השיא החזיק שמונה ימים בלבד, עד שנשבר בידי יריבו סרגיי ליטבינוב ב-24 במאי.
במשחקים האולימפיים של שנת 1980 חזר סדיך וזכה במדליית זהב נוספת תוך שבירת השיא העולמי בפעם השלישית (81.80 מ'). למרות ששיאו נשבר שוב על ידי ליטבינוב טרם אליפות אירופה באתלטיקה שנערכה באתונה 1982, זכה סדיך במדליית זהב באליפות (81.66 מ') והמשיך את שליטתו בענף. 
בשנת 1984 חזר סדיך ושבר את שיא העולם כשקבע 86.34 מ'. ב-22 ביוני 1986, הוא שבר את שיאו שוב כשקבע 86.66 מטרים ובאליפות אירופה באתלטיקה שנערכה בשטוטגרט כחמישה שבועות לאחר מכן ניפץ את שיאו בשלישית והעמיד אותו על 86.74 מטרים, שיא אשר טרם נשבר עד היום.
סדיך המשיך וזכה במדליית כסף באולימפיאדת סיאול, ובמדליית זהב באליפות העולם באתלטיקה שנערכה בטוקיו בשנת 1991 בטרם פרש.
אנג'ם צ'ודארי

דעות

בהתייחסות לפיגועי 11 בספטמבר כינה את המבצעים "שהידים נפלאים", ב-2003 תמך לכאורה בפיגועי טרור נגד מטרות מערביות בבריטניה באומרו ביחס לפעילות כזו, שהארגון "al-Muhajiroun" אותו הקים "יעודד אנשים למלא את חובותיהם האסלאמיות" .
Look, at the end of the day innocent people—when we say 'innocent people' we mean Muslims—as far as non-Muslims are concerned they have not accepted Islam and as far as we are concerned that is a crime against God.
(תרגום) הבט, בסופו של יום אנשים חפים מפשע, וכשאנחנו אומרים "אנשים חפים מפשע" אנו מתכוונים מוסלמים שכן אם להתייחס ללא-מוסלמים, הם לא קיבלו את האסלאם וככל שזה נוגע לנו, זה פשע של כפירה.
— אנג'ם צ'ודארי, 2005, BBC HARDtalk
בספטמבר 2014 הביע תמיכה בפעילות המדינה האסלאמית. בין השאר ציין כי :"אבו בכר אל-בגדאדי הוא הח'ליפה של כלל המוסלמים ונסיך כל המאמינים". בעקבות כך נעצר יחד עם שמונה מתומכיו בחשד לעידוד פעילות טרור.
פעילותו של צ'ודארי תועדה בסדרות הסרטים של צבי יחזקאלי בערוץ 10 – "אללה אסלאם" ו"הג'רה".

משפט ומאסר

ב-6 בספטמבר 2016 נשפט צ'ודארי על רקע תמיכתו הגלויה בארגון הטרור המדינה האסלאמית ונשלח ל-6 שנות מאסר.
סוכנים על הכוונת

עלילה

העלילה מתחילה בניסיון חיסול כושל במינכן של טרוריסט פלסטיני, המחבל עמאר קמיל, על ידי צוות הפיקוד של המוסד. לאחר חזרת הצוות לישראל, מגלה טוני שחבריו מתחילים להעלם אחד אחרי השני, ושכל מי שהשתתף בניסיון החיסול נהרג. אקשטיין מגלה כי עמאר קמיל אחראי על החיסולים, אך לא מצליח לשכנע את חבריו. לבסוף, כשרוב חברי הצוות כבר נרצחו, המוסד מחליט לנסות לעצור את קמיל, ולבסוף מגלים שהוא מנסה לעצור את תהליך השלום בין ישראל לפלסטינים.
מאיה ליבוביץ

קורות חיים

ליבוביץ נולדה ברמת גן. היא בוגרת אוניברסיטת תל אביב בספרות כללית ומוסמכת מטעם האוניברסיטה העברית בירושלים במחשבת ישראל. עסקה בהוראה בבתי ספר בארץ ובחו"ל, עמדה בראש מחלקת החינוך של התנועה ליהדות מתקדמת בישראל והייתה מתאמת הפעילויות החינוכיות של האיגוד העולמי ליהדות מתקדמת בחבר המדינות.
בשנת 1993 הייתה לאישה הראשונה ילידת ישראל שהוסמכה לרבנות על ידי ההיברו יוניון קולג' בירושלים. באותה שנה הקימה את קהילת מבשרת ציון (קמץ), שצמחה מגרעין של שש משפחות ראשונות לקהילה מבוססת בת מאתיים משפחות. היא ניצחה על בניין משכנה של קהילה, בית כנסת הניצב בשכונת רכס חלילים ביישוב. "קמץ" זכתה למקום מרכזי בחיי מבשרת ציון בזכות פעולתה הנרחבת בתחום התפילות וטקסי מעגל החיים, החינוך הפורמלי והבלתי פורמלי (מערכת גנים, תנועת נוער וקורסי הוראת טעמי המקרא לנוער), החברה (בנק הזמן, בשותפות עם המועצה המקומית של מבשרת), והתרבות. 
בשנים 2011-2014 הנהיגה את מר"ם – מועצת הרבנים המתקדמים בישראל. 
נשואה למנחם, אם לארבעה ילדים.
חאג'י בארי

קריירת מועדונים

בארי נולד בגינאה ובגיל 14 היגר עם משפחתו לארצות הברית, בה התחיל לשחק כדורגל. בשנת 2012 הצטרף לקבוצת הכדורגל של המכללה הקהילתית מונרו. שנתיים לאחר מכן הצטרף לקבוצת הכדורגל של אוניברסיטת מרכז פלורידה.
בדראפט 2016 נבחר במקום ה-13 על ידי אורלנדו סיטי והצטרף לשורותיה. ב-6 במרץ 2016 הוא ערך את הופעת הבכורה שלו ב-MLS נגד ריאל סולט לייק.
ב-15 בינואר 2018 חתם בסוופ פארק ריינג'רס מה-USL.
ב-18 בדצמבר 2018 חתם בעירוני קריית שמונה מליגת העל.
ב-30 ביולי 2019 בארי חתם באוטווה פיורי.

קריירה בינלאומית

ב-18 בנובמבר 2018 ערך את הופעת הבכורה שלו בנבחרת גינאה בתיקו 1-1 נגד חוף השנהב.
מחרוזת תפילה

מחרוזת תפילה היא אלמנט טקסי המשמש במספר דתות ככלי עזר למתפלל. מחרוזות כאלו נמצאות בשימוש באסלאם, נצרות קתולית, נצרות אורתודוקסית, הכנסייה האנגליקנית, הינדואיזם, בודהיזם, סיקיזם ובדת הבהאית. מחרוזת תפילה משמשת ככלי עזר על מנת שאדם יוכל לספור את החזרות בתפילה או את המזמורים שיש לומר.

בודהיזם

מחרוזת התפילה הבודהיסטית נקראת ג'פה מאלה או מאלה, כוללת 108 חרוזים רגילים וחרוז נוסף המכונה "חרוז הגורו" החותם את המחרוזת.
מחרוזת התפילה משמשת לספירת המנטרות בסוגי המדיטציה בהן נהוג לשנן מנטרות.
ישקר

היסטוריה

המפעל הראשון של החברה נוסד בשנת 1952 בעיר נהריה כמפעל משפחתי קטן, שמו הוא ראשי תיבות של "ישראל קרביד" (קרביד היה החומר ממנו יוצרו המוצרים הראשונים של החברה). במהלך השנים הוכנסה דיסקונט השקעות כמשקיע פיננסי (בעמדת מיעוט) בחברה והיא עברה לפארק תעשייה תפן ומשפחת ורטהיימר יזמה את הקמת כפר ורדים על מנת לספק מגורים לעובדי המפעל.
בסוף שנות השמונים נוצר סכסוך חריף בין דיסקונט השקעות לבין משפחת ורטהיימר, סכסוך שנסב בעיקרו על חיובה של דיסקונט השקעות כחברה ציבורית לפרסם את הדו"חות של ישקר. דיסקונט השקעות ניסתה תחילה לרמות את הרשות לניירות ערך אולם לבסוף הדבר התגלה ודב תדמור הועמד לדין והורשע בהסתרת המידע מהציבור. בשיא המשבר החליטה משפחת ורטהיימר להפעיל לחץ על משפחת רקנאטי (הבעלים של דיסקונט השקעות) במטרה למכור את חלקם בחברה על ידי קניית מניות של אי.די.בי. (בעלת השליטה בדיסקונט השקעות), הלחץ הצליח ודיסקונט השקעות מכרה את חלקה למשפחת ורטהיימר שהפכה לבעלים הבלעדיים של החברה.
במהלך השנים התרחבה החברה ורכשה מפעלים וחברות שונות במדינות נוספות, כולל בארצות הברית, הודו, סין, גרמניה, צרפת, איטליה וקוריאה הדרומית. עם ההתרחבות הקימה משפחת ורטהיימר את קבוצת IMC המרכזת את פעילותן של 15 חברות שונות, כאשר ישקר היא הגדולה ביותר מביניהן.
בשנת 1998 רכשה קבוצת IMC את חברת טגוטק בע"מ (בעבר KTC)  אשר ממוקמת בדגו (Daegu) בחלקה הדרומי של דרום קוריאה.
ב־5 במאי 2006 נרכשו 80% מקבוצת IMC על ידי חברת "ברקשייר האת'וויי" האמריקאית, שבניהולו של וורן באפט, בסכום של 4 מיליארדי דולרים, על פי שווי שוק של 5 מיליארד דולרים וללא חברת "טכנולוגיית להבים". עסקה זו הפכה את משפחת ורטהיימר לאחת המשפחות העשירות בישראל.
ב-21 בספטמבר 2008 נמסר כי ישקר רכשה מבנק ההשקעות היפני נומורה כ-95% ממניותיה של החברה היפנית טונגאלוי (Tungaloy Corporation), העוסקת בתחום כלי חיתוך לעיבוד שבבי, תמורת קרוב למיליארד דולר.
ב-1 במאי 2013 מימשה ברקשייר האת'ווי את האופציה לרכישת 20% הנותרים בחברה תמורת 2.05 מיליארד דולר ונכון ל-2014, ישקר בבעלות מלאה של ברקשייר האת'ווי.
פרסף הנגב

מאפיינים

גודלו נע בין 4.8 ל-5.8 סנטימטרים, כאשר אורך הזנב הוא כ-2.5 סנטימטרים. צבע הפרווה של הפרסף הוא אפור כאשר הבטן בהירה יותר מהגב, ומשקלו של הפרסף נע בין 8 ל17 גרם, והנקבות גדולות יותר מהזכרים.
הוא חי בערבות, מדבריות, חורבות, מערות ומבנים נטושים.
פרסף הנגב נמצא בדרך כלל לבד או בקבוצות קטנות. הוא פעיל בלילה ובמהלך היום הוא ישן.

תזונה

תפריטו מבוסס על חיפושיות, דבורים, פרפרים וחרקים גדולים שהוא צד על הקרקע ועל צמחים שהוא מעופף סביבם.
האינטרנט של הדברים

האינטרנט של הדברים (באנגלית: Internet of Things, או בקיצור IoT; המונח שנקבע על ידי האקדמיה ללשון העברית: מִרְשֶׁתֶת הַדְּבָרִים), הוא רשת של חפצים פיזיים, או "דברים", המשובצים באלקטרוניקה, תוכנה וחיישנים המאפשרים תקשורת מתקדמת בין החפצים ויכולות איסוף והחלפת מידע. רשת זו צפויה להוביל לאוטומציה בתחומים רבים. האינטרנט של הדברים כולל בין השאר את תחומי "הבית החכם" ו"העיר החכמה".
אף שהיכולת של מכשירים לתקשר ביניהם הייתה קיימת גם קודם, בעשור השני של המאה ה-21 החלה התפתחות מהירה של "האינטרנט של הדברים", כתוצאה מהשתלבות של מספר טכנולוגיות רלוונטיות, כגון האינטרנט, אינטרנט אלחוטי, מחשוב ענן, מערכות משובצות מחשב ומערכות מיקרו אלקטרו-מכניות. גורם נוסף, שתרם להתפתחותה של התפישה היא הקישוריות הזולה והתפתחות רשתות הסלולר, עם כניסת הדור הרביעי (4G) מבוסס טכנולוגיית ה-LTE.
על פי הערכות חברת המחקר "גרטנר" משנת 2014, בסוף שנת 2020 מספר ההתקנים המחוברים בעולם יגיע לכ-26 מיליארד. על פי תאגיד הייעוץ "מקינזי", שווי השוק הגלובלי של תחום האינטרנט של הדברים צפוי לצמוח ל-620 מיליארד דולר עד שנת 2025. חברת סיסקו צופה שוק של 14 טריליון דולרים ב-2020 בתחום זה.

שימושים

דוגמאות שכבר קיימות בשוק הפרטי כוללות התקנים רבים המתקשרים בינם לבין אחרים, כדי לספק חווית שימוש משותפת (ובתקווה, גם סינרגטית). למשל, הטלפון החכם אל מול תאורת הבית והקומקום החשמלי שיוכלו לפעול מרחוק ובכניסת המשתמש לבית, מכונות כביסה שמשתמשים בשירותי האינטרנט האלחוטי לניטור והפעלה מרחוק, התקנים לבישים כמו שעונים ונעליים לניטור מדדים בריאותיים ומדדי כושר, ניטור למערכות אבטחה ושליטה מרחוק וניהול אפקטיבי וחכם של מערכות חשמל (כמו דוד חשמלי).
כמו כן, האינטרנט של הדברים כולל טכנולוגיות שמאפשרות למשל: ניטור שתלי לב, שבבים המותקנים על חיות משק לצורכי ניטור ומעקב, כלי רכב המצוידים בחיישנים מובְנים, התקני שטח המסייעים לכבאים בפעילויות חילוץ והצלה ועוד.
חברת וול מרט משנעת את סחורותיה בעזרת שבבים שמזהים איזו סחורה חסרה באיזה סניף וכיצד ובאיזו דחיפות יש לטפל בכל פריט. למשל: מחשבי החברה זיהו שכאשר צפויה סופת הוריקן מצטיידים התושבים בעוגיות עבור הילדים ובמשקאות אלכוהוליים עבור המבוגרים. לכן כאשר החזאים צופים הוריקן מחשבי וול מרט מגבירים ומאיצים את משלוחי הפריטים האלה לאזורים שאליהם צפויה הסופה להגיע
.

סיכונים

התפתחות ה-IoT מעוררת חשש מפני התגברות היכולת של תוקפים ליצור התקפות סייבר. ראש ה-CIA לשעבר, דייוויד פטראוס, אמר בתחילת 2012 כי רעיון "הבתים החכמים" הוא אוצר של ממש לאנשי ריגול, ועומד, לדבריו, "לשנות את תפישת הסודיות שלנו". לפי פטראוס: "חפצים בעלי עניין יאותרו, יזוהו, ינוטרו ויישלטו מרחוק באמצעות טכנולוגיות, כגון: זיהוי תדרי רדיו, רשתות חיישנים, שרתים מזעריים, וכולם יחוברו לדור הבא של האינטרנט באמצעות מחשבים רבי-עוצמה בעלות נמוכה".
אלחנן שמואלי

ביוגרפיה

שמואלי נולד בינואר 1956 בקיבוץ שעלבים. עם גיוסו לצה"ל התנדב לקורס טיס. לאחר נשירתו מהקורס עבר לחיל השריון ושירת כלוחם וקצין. לאחר מכן שירת ביחידת מורן‪ ,‬ באג"ת ובחיל האוויר. ב-1991 מונה למפקד יחידת מורן. ב-1998 מונה לפקד על חטיבת יפתח. ‬במבצע חומת מגן‪ ,‬זמן קצר לאחר שסיים‬ את תפקידו כמפקד חטיבת יפתח ‬התנדב לשורות החטיבה לכל‬ ‫תפקיד שתזדקק לו והשתבץ כסמג"ד ולחם איתה בגזרת שכם. לאחר הפרישה מהחיים הצבאיים עבד שמואלי בתעשייה אווירית.

מותו

ב-16 בדצמבר 2011, בעת טיסה אזרחית בשמי המדינה עם חברו שמשון רוזן נכנס המטוס להזדקרות, צלל והתרסק בעיר מודיעין-מכבים-רעות.
כוח תומך לחימה

כוח תומך לחימה הוא חלק מיחידה צבאית, המורכב מחיילים שאינם מוגדרים כלוחמים, אך נותנים ללוחמים שירותים הכרחיים המאפשרים את מילוי תפקידם, בשגרה ובחירום. 
תפקידו של הכוח תומך הלחימה שונה בעת שגרה ובעת חירום, כמו גם תנאי עבודתו. בעת חירום, הכוח תומך הלוחמה עובד באופן המאפשר לו לנוע במהירות בעקבות הכוח הלוחם, ולהיערך לעומס עבודה בלא התרעה. ביחידות הלוחמות ביבשה, הכוח תומך הלחימה מצוי בעת חירום בסמיכות לזירת הקרב, וחלקים ממנו עשויים להיות תחת אש.

היסטוריה

לפני העת החדשה, לא לכל הצבאות היו כוחות תומכי לחימה, ועל כן הצבאות שלא היו להם כוחות כאלה קיבלו את אספקתם בביזת האויב ואחרים, כתוצאה ממגבלה זו, יצאו למסעות כיבוש קצרים בלבד. מי שהעלה את חשיבותם של הכוחות תומכי הלחימה לתודעה הביטחונית הציבורית היה נפוליאון בונפרטה, שטבע את הביטוי "הצבא צועד על קיבתו". כמפקד צבא צרפת, הציע בונפרטה פרס כספי גדול למי שיפתח את קופסאות השימורים שהיו מאפשרות לצבא לצאת למסעות כיבוש ארוכים בלא התעסקות בשוד, בביזה, בצייד ובליקוט מזון.
לצד אספקת המזון והביגוד התפתחה אספקה של תחמושת וחלקי חילוף לכלי נשק. לפני המצאת התותח והרובה, כלי הנשק שדרשו אספקת תחמושת היו הקשתות והבליסטראות. הבליסטראות היו כלי נשק נייחים, ולא היה דרוש כוח שיוביל את התחמושת שלהם, ואילו גילוף חצים עבור הקשתות הייתה משימה פשוטה שהקשתים היו יכולים לערוך בין הקרבות.
כלי הנשק הקרים לא היו בנויים מחלקים שניתן להחליף. כשהם נשברו, היה צורך לתקן אותם או להחליף את הכלי כולו. עד למהפכה התעשייתית, הרובים והתותחים היו בנויים ביד, ועל אף שהיו להם חלקים, חלקים אלה היו שונים במעט מכלי נשק אחד למשנהו, ולא הייתה יכולת לייצר חלקים זהים לחלוטין שישמשו כחלקי חילוף. לכן, במקרה שחלק מנשק התקלקל, היה צורך להשקיע בתיקון אותו החלק או להחליף את הנשק כולו. המלחמה הראשונה שבה הכוחות בחזית לא נדרשו להתעכב על תיקון חלקי נשק, ולא נדרשו לשאת עמם מלאי גדול של כלי נשק חליפיים הייתה מלחמת העצמאות האמריקנית. הנשק של הצבא האמריקני הצעיר יוצר כולו לקראת אותה מלחמה במספר מצומצם של מכונות, והדבר אפשר להרכיב כלי נשק תקין משני כלי נשק שהתקלקלו להם חלקים שונים, ואפילו להזמין מלאי גדול של אותם חלקי נשק שנוטים להתקלקל יותר מהאחרים.
למעשה, במלחמת העצמאות האמריקנית, החלה טקטיקה של פעילות מכונאים בחזית. במלחמה זו החלו לחשוב באילו תיקונים כדאי לנשק המלווה את הכוחות הלוחמים להשקיע, אילו חלקים כדאי לנשק להחליף ולשלוח אל העורף למטרות תיקון ואילו חלקים כדאי להחליף ולזרוק.
אליעזר קרול

אליעזר קרול (21 במאי 1887 קרמנצ'וג, אוקראינה - 26 במרץ 1958 תל חי), עלה לארץ ישראל במסגרת העלייה השנייה. היה חבר בארגון השומר. עסק בשמירה במושבות זכרון יעקב וחדרה. היה בין מקימי התיישבות חברי "השומר" תל עדשים. שירת בגדודים העבריים ועבד בגדוד העבודה. התיישב בכפר גלעדי והיה שותף להקמת קריית שמונה.

קורות חייו

אליעזר נולד ב-1887 בעיר קרמנצ'וג שבאוקראינה לפסיה ומרדכי קרול שהיו מחובבי ציון ובהתאם לכך החינוך בבית היה ברוח הציונות. החל משנת 1903 החלו פרעות באוקראינה ואליעזר היה פעיל בארגוני הגנה יהודיים. ב-1906 גויס לצבא הצאר אך נעצר באשמת חתרנות מהפכנית ונידון לארבע שנות מאסר. ב-1908 הצליח לברוח מהמאסר.
ב-1908 הצליחה משפחתו לסדר לו את הניירות המתאימים ובעזרתם עלה לארץ והגיע ל-זכרון יעקב שם גרה אחותו. בזכרון יעקב עבד בחקלאות ועקב תנאי העבודה הקשים היה שותף להקמת ועד פועלים בזכרון-יעקב. 
בתקופת שהותו של אליעזר בזכרון יעקב נודע לו על הקמת ארגון "השומר" וב-1909 פגש את ישראל שוחט, שהגיע ליישוב כדי לגייס חברים חדשים לארגון, והתלהב מתאוריו של שוחט. בעקבות פגישה זו החליט אליעזר להפוך לשומר והחל לשמור על הגורן של הישוב. בשנת 1910 התכנס ביישוב ועד "השומר" שהכין רשימת השומרים על מנת לשמור בחדרה. אליעזר ואשתו חיה נכללו ברשימה זו וכבר ב-1911 החל אליעזר לשמור בחדרה והיה שותף למספר תקריות עם ערביי הסביבה. ב-1912 חל סכסוך בין ארגון "השומר" לוועד של חדרה והישוב החליט להפסיק את ההתקשרות עם הארגון.
ב-1913 היו אליעזר וחיה שותפים לייסוד ההתיישבות שהקים ארגון "השומר" בתל-עדס (לימים תל עדשים).
ב-1918 התקיימה בטבריה ועידת "השומר" בה הוחלט שחברי הארגון יתנדבו לגדודים העבריים ולמשטרה הבריטית. בעקבות זאת התגייס אליעזר לגדודים העבריים, נשלח להתאמן במצרים ושירת בארץ במסגרת הצבא הבריטי. אליעזר שירת במשך כשנתיים ובתקופה זו היה חבר בקבוצת הבשקירים שעסקה ברכש של נשק לא חוקי והעברתו לטובת היישוב העברי.
בעקבות נפילת תל חי ב-1920 ערקו חברי הקבוצה מהגדוד העברי והצטרפו ל"גדוד העבודה" שם עסקו בסלילת כביש טבריה-צמח ובייבוש ביצות.
ב-1921 השתתפו אליעזר וחיה בשיקום קיבוץ כפר גלעדי (שננטש לאחר מאורעות תל-חי) ולאחר מכן התיישבו במקום. בקיבוץ המשיך אליעזר בפעילותו הביטחונית שכללה איסוף נשק ועזרה בהבאת עולים, בדרכי היבשה, מארצות ערב. ב-1949 עזר בהקמת קריית שמונה ושימש מנהל המעברה בשנותיה הראשונות.
בשנותיו האחרונות עסק אליעזר באיסוף חומר ל"ספר השומר". נפטר ב-1958 ונקבר בחלקת "השומר" בבית הקברות בתל-חי.

משפחתו

בעקבות עלייתו של אליעזר לארץ עלו גם הוריו, אחיו צבי קרול ואחותו עטרה קרול (אשתו של חיים שטורמן). גם האח והאחות הצטרפו לארגון "השומר".
אליעזר התחתן עם חיה דרכלר (אחותה היא דבורה דרכלר שנהרגה בחצר תל חי ואחות נוספת היא שרה ברזילי) ונולדו להם 3 בנים.
אליעזר כונה על ידי ערביי הסביבה "אבו חיעם"
המרד נגד הגלובליזציה

ביקורת

לפי ההיסטוריון דני גוטוויין, איל מגמד בספרו את התנועות החברתיות המתמודדות בתהליכי הגלובליזציה ומתעלם ממגמות אוונגרד עולמיות הנאבקות כדי לתקן את הקלקולים שהיא יצרה. לטענת גוטוויין, איל בוחר באופן מגמתי את סיפור הגלובליזציה, כדי להראות שהיא אפשרית רק בתצורתה הקיימת, האנטי-שוויונית והמפלה.
מבצע טקסס

מבצע טקסס היה מבצע חשאי להצלת יהדות אירופה מידי גרמניה הנאצית באמצעות העברתם לטקסס. 
ב-1938 החל לינדון ביינס ג'ונסון, אז חבר הקונגרס (ומאוחר יותר הנשיא ה-36 של ארצות הברית) לפעול באופן חשאי לסייע להקמת מפלט בטקסס ליהודים. כמה מאות יהודים היגרו בדרך זו לטקסס, דרך קובה, מקסיקו ומדינות דרום אמריקה. 
ג'ונסון היה מושפע בגישתו ליהודים מהאמונות הדתיות של משפחתו ובמיוחד מסבו, שהיה חבר אחוות ישו וראה ביהודים העם הנבחר.